**OBAVIJEST O UPISU NA PREDDIPLOMSKE STUDIJE –**

**ZA KANDIDATE HRVATE IZVAN REPUBLIKE HRVATSKE KOJI SE UPISUJU BEZ POLAGANJA DRŽAVNE MATURE**

Hrvati koji su četverogodišnje srednje obrazovanje završili izvan Republike Hrvatske mogu ostvariti pravo upisa u I. godinu preddiplomskog studija u statusu redovitog studenta prema posebnim uvjetima (bez polaganja državne mature) i posebnoj kvoti za upis.

**Kvote za upis u I. godinu preddiplomskih studija na Filozofskom fakultetu za Hrvate izvan Republike Hrvatske su sljedeće:**

1. **Jednopredmetni preddiplomski sveučilišni studij Hrvatski jezik i književnost – 2 kandidata**
2. **Jednopredmetni preddiplomski sveučilišni studij Psihologija – 1 kandidat**
3. **Jednopredmetni preddiplomski sveučilišni studij Njemački jezik i književnost – 1 kandidat**
4. **Jednopredmetni preddiplomski sveučilišni studij Informatologija – 1 kandidat**
5. **Dvopredmetni preddiplomski sveučilišni studij Engleski jezik i književnost i Hrvatski jezik i književnost – 1 kandidat**
6. **Dvopredmetni preddiplomski sveučilišni studij Mađarski jezik i književnost i Hrvatski jezik i književnost – 1 kandidat**

Kandidati moraju imati završeno četverogodišnje srednje obrazovanje.

**Rang lista formira se na osnovi općeg prosjeka ocjena te odgovarajućeg prosjeka ocjena iz relevantnih predmeta**. Maksimalno je moguće postići 100 bodova pri čemu se bodovi raspodjeljuju na sljedeći način:

**Jednopredmetni preddiplomski sveučilišni studij Hrvatski jezik i književnost**

* Prosjek svih ocjena - 30 bodova max.
* Hrvatski jezik i književnost – 45 bodova max.
* Matematika – 5 bodova max.
* Strani jezik - 10 bodova max.
* Informatika ili Kemija ili Biologija ili Fizika ili Geografija ili Grčki jezik ili Latinski jezik ili Povijest ili Etika ili Filozofija ili Logika ili Politika i gospodarstvo ili Psihologija ili Sociologija ili Glazbena umjetnost ili Likovna umjetnost ili Drugi strani jezik – 10 bodova max.

NAPOMENA: kandidati koji tijekom srednjoškolskog obrazovanja nisu imali predmet Hrvatski jezik, na Filozofskom fakultetu trebaju položiti **ispit provjere poznavanja hrvatskoga jezika i latiničnoga pisma.**

**Jednopredmetni preddiplomski sveučilišni studij Psihologija**

* Prosjek svih ocjena - 30 bodova max.
* Hrvatski ili službeni jezik iz države iz koje dolaze – 15 bodova max.
* Matematika – 20 bodova max.
* Engleski jezik – 10 bodova max.
* Psihologija – 25 bodova max.
* NAPOMENA: kandidati koji tijekom srednjoškolskog obrazovanja nisu imali predmet Hrvatski jezik, na Filozofskom fakultetu trebaju položiti **ispit provjere poznavanja hrvatskoga jezika i latiničnoga pisma.**

**Jednopredmetni preddiplomski sveučilišni studij Njemački jezik i književnost**

* Prosjek svih ocjena - 30 bodova max.
* Hrvatski jezik – 30 bodova max.
* Strani jezik – 40 bodova max.

**Jednopredmetni preddiplomski sveučilišni studij Informatologija**

* Prosjek svih ocjena - 30 bodova max.
* Hrvatski ili službeni jezik iz države iz koje dolaze – 20 bodova max.
* Matematika – 10 bodova max.
* Engleski jezik – 20 bodova max.
* Informatika – 20 bodova max.

**Dvopredmetni preddiplomski sveučilišni studij Engleski jezik i književnost i Hrvatski jezik i književnost**

* Prosjek svih ocjena - 30 bodova max.
* Matematika – 10 bodova max.
* Engleski jezik – 30 bodova max.
* Hrvatski jezik – 30 bodova max.

**Dvopredmetni preddiplomski sveučilišni studij Mađarski jezik i književnost i Hrvatski jezik i književnost**

* Prosjek svih ocjena - 30 bodova max.
* Matematika – 2 boda max.
* Hrvatski jezik – 40 bodova max.
* Mađarski jezik – 20 bodova max.
* Strani jezik – 8 bodova max.

**Prijave se predaju** osobno u Uredu za studente i studije Filozofskog fakulteta u Osijeku (Lorenza Jägera 9, 31 000 Osijek) ili poštom na adresu Fakulteta s naznakom „za natječaj za upis na preddiplomski studij“.

**Obrazac za prijavu** na razredbeni postupak može se preuzeti **OVDJE**.

**Uz prijavni obrazac kandidati su obvezni priložiti:**

* potvrdu o pripadnosti hrvatskom narodu - verifikaciju dokumentacije obavlja Središnji državni uredu za Hrvate izvan RH – te izdaje Potvrdu o pripadnosti hrvatskom narodu
* svjedodžbe sva četiri razreda srednje škole (originalni dokumenti ili ovjerene preslike)
* svjedodžbu o maturi ili završnom ispitu (originalni dokument ili ovjerena preslika)
* uvjerenje o priznavanju inozemne srednjoškolske kvalifikacije
* omotnicu A4 formata s napisanom točnom adresom kandidata (za povrat dokumenata)

**Zaprimanje prijava:**

* Ljetni rok: 4. do 7. srpnja 2022.
* Jesenski rok: 5. do 8. rujna 2022.

**Objava rezultat i upisi**

Rang lista za upis biti će objavljena 15. srpnja 2022., odnosno 15. rujna 2022. na mrežnoj stranici [www.ffos.hr](http://www.ffos.hr)

**Upisi kandidata provoditi će se u:**

* ljetnom upisnom roku 20. srpnja 2022.
* jesenskom upisnom roku 21. rujna 2022.